CELEX: 32009L0115
Language: lt
Date: 1251676800000
Title: 2009 m. rugpjūčio 31 d. Komisijos direktyva 2009/115/EB, iš dalies keičianti Tarybos direktyvą 91/414/EEB, įtraukiant veikliąją medžiagą metomilį (Tekstas svarbus EEE)

1.9.2009   
            
            
               LT
            
            
               Europos Sąjungos oficialusis leidinys
            
            
               L 228/17
            
         
      KOMISIJOS DIREKTYVA 2009/115/EB
   2009 m. rugpjūčio 31 d.
   iš dalies keičianti Tarybos direktyvą 91/414/EEB, įtraukiant veikliąją medžiagą metomilį
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos priemonių pateikimo į rinką (1), ypač į jos 6 straipsnio 1 dalį,
   kadangi:
   
               (1)
            
            
               Komisijos reglamentuose (EB) Nr. 451/2000 (2) ir (EB) Nr. 703/2001 (3) nustatytos Direktyvos 91/414/EEB 8 straipsnio 2 dalyje nurodytos darbo programos išsamios antrojo etapo įgyvendinimo taisyklės ir veikliųjų medžiagų, kurias reikia įvertinti dėl to, ar reikia įtraukti į Direktyvos 91/414/EEB I priedą, sąrašas. Šiame sąraše yra metomilis. Komisijos sprendimu 2007/628/EB (4) buvo nuspręsta neįtraukti metomilio į Direktyvos 91/414/EEB I priedą.
            
         
               (2)
            
            
               Pirminis pranešėjas, vadovaudamasis Direktyvos 91/414/EEB 6 straipsnio 2 dalimi, pateikė naują paraišką prašydamas taikyti skubos tvarką, nustatytą 2008 m. sausio 17 d. Komisijos reglamento (EB) Nr. 33/2008, nustatančio išsamias Tarybos direktyvos 91/414/EEB nuostatų taikymo taisykles, susijusias su veikliųjų medžiagų, įtrauktų į šios direktyvos 8 straipsnio 2 dalyje nurodytą darbų programą, bet neįtrauktų į jos I priedą, vertinimo įprasta ir skubos tvarka (5), 14–19 straipsniuose.
            
         
               (3)
            
            
               Paraiška pateikta Jungtinei Karalystei, kuri Reglamentu (EB) Nr. 451/2000 buvo paskirta ataskaitą rengiančia valstybe nare. Skubos tvarkai nustatytų terminų buvo laikytasi. Medžiagos specifikacija ir nurodytos paskirtys yra tokie pat, kaip ir Sprendime 2007/628/EB. Paraiška atitinka ir kitus Reglamento (EB) Nr. 33/2008 15 straipsnyje nustatytus esminius ir procedūrinius reikalavimus.
            
         
               (4)
            
            
               Jungtinė Karalystė įvertino pranešėjo pateiktą naują informaciją ir duomenis ir 2008 m. gegužės 15 d. parengė papildomą ataskaitą.
            
         
               (5)
            
            
               Valstybės narės ir EMST kartu peržiūrėjo papildomą ataskaitą ir 2008 m. gruodžio 19 d. pateikė Komisijai kaip EMST mokslinę metomilio ataskaitą (6). Šią ataskaitą valstybės narės ir Komisija apsvarstė Maisto grandinės ir gyvūnų sveikatos nuolatiniame komitete ir 2009 m. birželio 12 d. pateikė kaip Komisijos metomilio peržiūros ataskaitą.
            
         
               (6)
            
            
               Naujame valstybės narės ataskaitos rengėjos vertinime ir naujose EMST išvadose daugiausia dėmesio skirta susirūpinimą kėlusiems faktams, dėl kurių medžiaga nebuvo įtraukta į sąrašą. Tos problemos – tai nepriimtinas poveikis operatoriui, neaiškus poveikio darbuotojams ir pašaliniams asmenims vertinimo pobūdis, didelis pavojus paukščiams, žinduoliams, vandens organizmams, bitėms ir netiksliniams nariuotakojams.
            
         
               (7)
            
            
               Pranešėjas naujame dokumentų rinkinyje pateikė naujų duomenų ir informacijos, todėl buvo atliktas naujas vertinimas, kuris buvo įtrauktas į papildomą ataskaitą ir EMST metomilio mokslinę ataskaitą. Buvo įrodyta, kad, be pirminiame dokumentų rinkinyje nurodytų priemonių, dėvint ir papildomas apsaugos priemones, galima pasiekti priimtiną poveikio operatoriui lygį. Be to, buvo paaiškinta, kad naudojant produktą iš naujo pateiktame dokumentų rinkinyje nurodytoms paskirtims, darbuotojams ir pašaliniams neturėtų kilti nepriimtino lygio pavojus. Galiausiai, jei bus naudojami mažiausi nustatyti medžiagos kiekiai ir bus taikomos tinkamos rizikos valdymo priemonės, pavojus paukščiams, žinduoliams, vandens organizmams, bitėms ir netiksliniams nariuotakojams bus priimtino lygio.
            
         
               (8)
            
            
               Taigi, remiantis pranešėjo pateiktais papildomais duomenimis ir informacija, konkrečias problemas, dėl kurių medžiaga nebuvo įtraukta, galima išspręsti. Kitų neišspręstų mokslinių klausimų neiškelta.
            
         
               (9)
            
            
               Įvairiais tyrimais nustatyta, kad augalų apsaugos produktai, kuriuose yra metomilio, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų reikalavimus, visų pirma toms naudojimo paskirtims, kurios buvo išnagrinėtos ir išsamiai aprašytos Komisijos peržiūros ataskaitoje. Todėl metomilį tikslinga įtraukti į I priedą, siekiant užtikrinti, kad augalų apsaugos produktai, kurių sudėtyje yra šios veikliosios medžiagos, visose valstybėse narėse būtų registruojami vadovaujantis tos direktyvos nuostatomis.
            
         
               (10)
            
            
               Tačiau, siekiant pašalinti bet kokią tyčinio ar netyčinio apnuodijimo riziką, tikslinga reikalauti į augalų apsaugos produktus, kuriuose yra metomilio, dėti atstumiančių ir (arba) vimdančių medžiagų, ir leisti tokius produktus naudoti tik profesionalams.
            
         
               (11)
            
            
               Todėl Direktyvą 91/414/EEB reikėtų atitinkamai iš dalies keisti.
            
         
               (12)
            
            
               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Valstybės narės priima įstatymus ir kitus teisės aktus, kurie, įsigalioję ne vėliau kaip 2010 m. sausio 31 d., įgyvendina šią direktyvą. Jos nedelsdamos pateikia Komisijai tų įstatymų ir kitų teisės aktų tekstus bei tų nuostatų ir šios direktyvos atitikties lentelę.
   Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   3 straipsnis
   Ši direktyva įsigalioja 2009 m. rugsėjo 1 d.
   4 straipsnis
   Ši direktyva skirta valstybėms narėms.
   
      Priimta Briuselyje, 2009 m. rugpjūčio 31 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 230, 1991 8 19, p. 1.
   
      (2)  OL L 55, 2000 2 29, p. 25.
   
      (3)  OL L 98, 2001 4 7, p. 6.
   
      (4)  OL L 255, 2007 9 29, p. 40.
   
      (5)  OL L 15, 2008 1 18, p. 5.
   
      (6)  EMST mokslinė ataskaita (2008) 222 „Veikliosios medžiagos pesticido metomilio keliamos rizikos vertinimo peržiūros išvados“ (nauja versija pateikta 2008 m. gruodžio 19 d.).
   
      PRIEDAS
      Direktyvos 91/414/EEB I priedo lentelės pabaigoje įrašoma:
      
         
                     Nr.
                  
                  
                     Įprastas pavadinimas, identifikavimo numeriai
                  
                  
                     IUPAC pavadinimas
                  
                  
                     Grynumas (1)
                     
                  
                  
                     Įsigalioja
                  
                  
                     Įrašymo termino pabaiga
                  
                  
                     Konkrečios nuostatos
                  
               
                      
                  
                  
                     „Metomilis
                     CAS Nr. 16752–77–50
                     CIPAC Nr. 264
                  
                  
                     S-metil (EZ)-N-(metilkarbomoiloksi)tiacetimidatas
                  
                  
                     ≥ 980 g/kg
                  
                  
                     2009 m. rugsėjo 1 d.
                  
                  
                     2019 m. rugpjūčio 31 d.
                  
                  
                     A   DALIS
                     Galima leisti naudoti tik kaip insekticidą daržovėms, neviršijant 0,25 kg veikliosios medžiagos vienam hektarui per vieną kartą, be to, negalima naudoti daugiau kaip 2 kartus per sezoną.
                     Registracija suteikiama tik profesionaliems naudotojams.
                     B   DALIS
                     Įgyvendinant VI priedo vienodus principus, atsižvelgiama į 2009 m. birželio 12 d. Maisto grandinės ir gyvūnų sveikatos nuolatiniame komitete priimtos metomilio peržiūros ataskaitos išvadas, ypač į jos I ir II priedėlius.
                     Atlikdamos šį bendrą vertinimą, valstybės narės privalo kreipti ypatingą dėmesį skirti:
                     
                                 —
                              
                              
                                 operatoriaus saugai: naudojimo sąlygose turi būti nurodyta naudoti tinkamas asmens apsaugos priemones. Ypač daug dėmesio turėtų būti skirta operatoriams, naudojantiems ant nugaros nešiojamą arba kitokį rankinį purškiklį,
                              
                           
                                 —
                              
                              
                                 paukščių apsaugai,
                              
                           
                                 —
                              
                              
                                 vandens organizmų apsaugai; prireikus registracijos sąlygose turėtų būti nustatytos rizikos mažinimo priemonės, pvz., apsauginės zonos, nuotekų mažinimas ir nutekėjimą mažinantys antgaliai,
                              
                           
                                 —
                              
                              
                                 netikslinių nariuotakojų organizmų, ypač bičių, apsaugai: turėtų būti taikomos rizikos mažinimo priemonės, kad būtų išvengta bet kokio sąlyčio su bitėmis.
                              
                           Valstybės narės užtikrina, kad į produktus metomilio pagrindu būtų įdėta veiksmingų atstumiančių ir (arba) vimdančių medžiagų.
                     Registracijos sąlygose, jei reikia, numatomos kitos rizikos mažinimo priemonės.“
                  
               
      
         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.